paragraph_text: ATV Edoardo Amaldi ili ATV-003 lansiran je 23. ožujka 2012. godine s ciljem opskrbe Međunarodne Svemirske Postaje. ATV je postaju opskrbio gorivom, vodom, kisikom i ostalim suhim teretima neophodnim za život astronauta. Osim opskrbe postaje, ATV je podigao i njenu orbitu kako bi nadoknadio gubitak visine uzrokovan propadanjem orbite zbog aerodinamičnog otpora visokih slojeva atmosfere. ATV je uspješno odradio svoju misiju te je 4. listopada 2012. izveo kontrolirani ulazak u atmosferu nad južnim Pacifikom.